Diari Oficial de la Generalitat Valenciana


Sumari del DOGV 9186, del 01-10-2021 (2021/9869)

RESOLUCIÓ de 29 de setembre de 2021, del president de l'Institut Valencià de Cultura, per la qual es concedeixen ajudes a l'exhibició en sales de cinema de la Comunitat Valenciana en 2021.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9186

Data del DOGV
:   01-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9869


Data del document
:   29-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 29 de setembre de 2021, del president de l'Institut Valencià de Cultura, per la qual es concedeixen ajudes a l'exhibició en sales de cinema de la Comunitat Valenciana en 2021. [2021/9869]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de la Resolució de 30 de març de 2021, del president de l'Institut Valencià de Cultura, per la qual es convoca la concessió d'ajudes a l'exhibició en sales de cinema de la Comunitat Valenciana en 2021 (DOGV 9057, 09.04.21), en atenció als següents  
  
  
Antecedents de fet  
Primer. Mitjançant l'esmentada Resolució de 30 de març de 2021, es va convocar la concessió d'ajudes a l'exhibició en sales de cinema de la Comunitat Valenciana en 2021, d'acord amb el que es preveu en l'Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837; 17.06.2020).  
Segon. De conformitat amb el que s'estableix en el punt 1 del punt resolutiu quart de la convocatòria, el termini de presentació de sol·licituds era de 20 dies naturals, a comptar del següent al de la publicació de la convocatòria en el Diari Oficial de la Generalitat Valenciana, per la qual cosa va finalitzar el 10 de maig de 2021, i s'hi han presentat dins d'aquest termini vint-i-sis (26) sol·licituds.  
Tercer. Per resolució del president de l'Institut Valencià de Cultura, de 7 de juny de 2021, van ser nomenats els i les membres de la comissió tècnica de valoració de les sol·licituds, prevista en el punt resolutiu cinqué de l'esmentada Resolució de 30 de març de 2021.  
Quart. Constituïda a aquest efecte i reunida en sessió el dia 22 de setembre de 2021, la comissió va procedir a valorar les sol·licituds i els seus projectes conforme amb els criteris establits en el punt resolutiu sisé de l'esmentada resolució de convocatòria, i va emetre el corresponent informe i proposta, tal com recull la corresponent acta de la sessió a la qual es va donar difusió a través de la pàgina web de l'Institut Valencià de Cultura (http://ivc.gva.es).  
Cinqué. A la vista de l'informe i proposta de la comissió tècnica de valoració, el director general de l'Institut Valencià de Cultura, va formular proposta de resolució en compliment del que es preveu en el punt 6 de l'article 6 de l'esmentada Ordre 8/2020.  
  
Fonaments de dret  
primer. Les disposicions de caràcter bàsic contingudes en la Llei 38/2003, de 17 de novembre, ge-neral de subvencions (BOE 276, 18.11.2003) i en el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions (DOGV 7464, 12.02.2015) i especialment el que es disposa en el seu títol X.  
Tercer. L'Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
Quart. L'esmentada Resolució de 30 de març de 2021, del president de l'Institut Valencià de Cultura, per la qual es convoca la concessió d'ajudes a l'exhibició en sales de cinema de la Comunitat Valenciana en 2021 (DOGV 9057, 09.04.21).  
D'aquesta resolució, interessa destacar els següents apartats:  
El punt 1 del punt resolutiu segon: «Es concediran un màxim de 45 ajudes, amb un màxim de 8.000 euros per cada sala de cinema (pantalla) i de 50.000 euros per ajuda i beneficiari».  
El punt 1 del punt resolutiu sisé: «No podran proposar-se com a beneficiaris els titulars de projectes per als quals s'haja sol·licitat ajuda i que no aconseguisquen com a mínim 50 punts». I això d'acord amb el que es disposa en l'article 33, punt 1, de l'Ordre 8/2020.  
El punt 4 del punt resolutiu sisé: «Per a la determinació de la quantia de les ajudes, la puntuació obtinguda per cada projecte determinarà el percentatge de l'ajuda a aplicar a l'import màxim previst en el punt resolutiu segon».  
Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que contempla en el seu article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
Per la seua part l'article 4, punt 2, lletra j), disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret citats i altra normativa d'aplicació, vista l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atenent el que es preveu en l'article 7 de l'Ordre 8/2020 i en l'exercici de les competències per a la concessió de les ajudes que tinc atribuïdes conforme als preceptes citats, resolc:  
  
Primer  
Concedir les ajudes a les empreses beneficiàries que es publiquen en l'annex de la present resolució, d'acord amb la puntuació obtinguda segons la baremació dels criteris de valoració aplicable, amb càrrec al crèdit previst en la secció 09, entitat 00796, línia de subvenció O86515327, «Foment d'activitats audiovisuals», inclosa en el capítol IV del pressupost de l'Institut Valencià de Cultura, destina-dona a la citada finalitat, per import global màxim de 400.000 €.  
  
Segon  
Denegar l'ajuda a les sol·licituds ONN-MQC-16-096 DANIEL CUEVAS SL, i DWC-YHX-24-097 CINEMA CLUB UTIYE.  
LBF-MSD-07-251 DANIEL CUEVAS SL queda denegada en atenció al que es disposa en el punt 1 del punt resolutiu sisé de la Resolució de 30 de març: no podran proposar-se com a beneficiaris els titulars de projectes per als quals s'haja sol·licitat ajuda i que no aconseguisquen com a mínim 50 punts, d'acord amb el que es disposa en l'article 33, punt 1, de l'Ordre 8/2020, d'11 de juny, de la Conselle-ria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura.   
EWJ-HAA-64-271 CINEMA CLUB UTIYE, es denega en virtut del que s'estableix en el punt resolutiu primer punt 3, de l'esmentada Resolució de 30 de març de 2021, segons el qual, podran obtindre la condició de beneficiàries d'aquestes ajudes, d'acord amb el que s'estableix en els articles 2 i 30.2 de l'ordre de bases reguladores, les petites i mitjanes empreses de qualsevol estat membre de la Unió Europea o de l'Espai Econòmic Europeu i agrupacions d'interés econòmic que es dediquen professionalment a l'exhibició d'obres cinematogràfiques i siguen titulars de sales de cinema situades en la Comunitat Valenciana, la qual cosa no és el cas del projecte DCG-TPG-99-971 CINEMA CLUB UTIYE, ja que no és una empresa ni una agrupació d'interés econòmic que es dedique professionalment a l'exhibició d'obres cinematogràfiques.  
  
Tercer  
No figuren en el procediment i no s'han tingut en compte altres fets, ni altres al·legacions i proves que les adduïdes per les entitats interessades, per la qual cosa la proposta de resolució té caràcter de definitiva, d'acord amb el que es disposa en l'article 82.4 de la Llei 39/2015, d'1 d'octubre, del procediment administratiu comú de les Administracions públiques.  
  
Quart  
Aquest règim d'ajudes es troba exempt de notificació a la Comissió Europea i és compatible amb el mercat interior conformement a l'article 107, apartat 3 del Tractat, en complir els requisits dels articles 53 o 54, en relació amb el que es disposa en el capítol I del citat Reglament 651/2014, la vigència del qual prorroga el Reglament (UE) 2020/972, de la Comissió, de 2 de juliol de 2020 (DOUE L215/3, 07.07.2020).  
  
  
Cinqué  
Les beneficiàries hauran de complir les obligacions i normes de justificació previstes en els punts resolutius huité i nové de la citada Resolució de 30 de març de 2021, del president de l'Institut Valencià de Cultura.  
Les beneficiàries hauran de comunicar a l'Institut Valencià de Cultura l'acceptació de l'ajuda en un termini no superior als deu dies hàbils següents al dia de la publicació de la resolució de concessió en el Diari Oficial de la Generalitat Valenciana, segons el model d'acceptació que figura en la resolució de convocatòria com a annex III i facilitar les dades bancàries on l'empresa sol·licitant desitge rebre l'import de l'ajuda, emplenant el model de domiciliació bancària segons el model que figura en la resolució de convocatòria com a annex II.  
  
Aquests documents es presentaran per via telemàtica segons el que es preveu en la present resolució per a presentar la sol·licitud.  
En cas de no presentar l'acceptació, se li declararà perdut el dret a la subvenció concedida.  
Sense perjudici de l'anterior, la presentació de l'acceptació per via telemàtica fora del termini establit constitueix una infracció administrativa, tal com recull l'article 56 de la Llei 38/2003, de 17 de novembre, general de subvencions, per la qual cosa comportarà l'aplicació de les sancions que hi corresponguen.  
L'últim dia de termini per a la presentació dels documents justificatius de les ajudes és el 30 de novembre de 2021. En cas de no aportar la justificació dins del termini assenyalat, el crèdit pressupostari quedarà anul·lat i es perdrà el dret a cobrar l'ajuda concedida.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 29 de setembre de 2021.- El president de l'Institut Valencià de Cultura: Vicent Marzà i Ibáñez.  
  
ANNEX /ANEXO  
Relació d'empreses beneficiàries i distribució d'ajudes  
Relación de empresas beneficiarias y distribución de ayudas  
  
EXPTE NIF BENEFICIÀRIA/ BENEFICIARIA PUNTS/PUNTOS CONCEDIT/  
CONCEDIDO  
XUJ-RPP-44-507 Y53317087 ODEON MULTICINES SL 88 25.176,80  
LHE-VOB-60-022 K32785994 AUTOCINE EL SUR S.A. 70,5 3.227,21  
KPC-ZZR-83-485 S70308054 OLYMPIA METROPOLITANA, S.A. 83 3.799,41  
KQK-GIU-35-320 H47402941 LYS CINES S.L.U. 87 24.890,70  
VUP-WZF-89-586 G52515053 PORTUS CINES SL 80 22.888,00  
MQA-EGA-77-707 G26922564 CINESA - COMPAÑÍA DE INICIATIVAS Y ESPECTÁCULOS, S.A. 68 19.454,80  
EDJ-OJL-28-243 T54001867 CINES BABEL 82 23.460,20  
AIJ-XOK-48-607 D36304574 CINES EL PUNT, S.A. 64 18.310,40  
YXP-UGC-83-277 Z92421823 CINESJA 74 6.774,85  
HHE-SCQ-69-026 A85092252 CINES MEDITERRANEO SL 77,5 22.172,75  
AZB-JEP-67-855 X75140218 YELMO FILMS SLU 64,5 18.453,45  
ABY-ZHK-72-987 S03017947 OCINE VALENCIA SL 63,5 18.167,35  
SZW-ATG-83-298 Z96275648 VILLEGAS CINES SL 67,5 19.311,75  
HDC-KDB-35-541 A39196968 MULTICINES LA PLASA SL 81,5 23.317,15  
PCX-YBV-32-669 U30268712 CORPORACION CINEMATOGRAFICA DEL MEDITERRANEO 85,5 24.461,55  
NGZ-QVA-11-551 R69225829 CINES KINEPOLIS 85 24.318,50  
BSF-ZJY-54-628 H57455749 KINAL 56 SL 50 2.288,80  
INL-UXH-20-393 D32116159 DRIVE IN SL 80 7.324,16  
VLT-LLT-67-847 G27155078 EMENEUNO SL 78 22.315,80  
WQP-PYU-43-360 P64469139 IDILIO CRESPO 55 2.517,68  
ARQ-AAP-48-307 R74298071 EXCIN 87,5 25.033,75  
NXI-MPT-88-045 19617981N BELTRAN LOPEZ GUILLEM 74 3.387,42  
RBL-IVB-72-245 I71039056 GRASEFIM SA 60 16.479,36  
QFR-LPG-83-636 H96146005 EXHICINE SL 78,5 22.458,85